stanford-oval/wikipedia huggingface dataset:
מרכז (גאומטריה)
הערות שוליים

↑  ALGEBRAIC HIGHWAYS IN TRIANGLE GEOMETRY, faculty.evansville.edu
↑  ENCYCLOPEDIA OF TRIANGLE CENTERS, faculty.evansville.edu
הליגה הלאומית בכדורסל נשים

| --- | --- |

 שם מלא:  הליגה הלאומית בכדורסל נשים
 כינוי:  לאומית נשים
 תחום:  כדורסל
 ארגון:  איגוד הכדורסל בישראל
 מדינות:  ישראל
 קבוצות:  14
 תקופת הפעילות:  1960–הווה (כ־65 שנים)
 מפעל גבוה:  ליגת העל בכדורסל נשים
 מפעל מקביל:  גביע האיגוד בכדורסל נשים
 מפעל נמוך:  הליגה הארצית בכדורסל נשים
הליגה הלאומית בכדורסל נשים היא ליגת הכדורסל השנייה בישראל לנשים. הליגה הוקמה לראשונה בשנת 1960. הליגה מורכבת מקבוצות שהשתתפו בעבר בליגה הראשונה ומתיימרות לחזור אליה. ובנוסף קבוצות חדשות וקבוצות בת.
שיטת משחקים

השיטה משתנה מעונה לעונה.
כיום הליגה היא אחת ומשחקות בה 14 קבוצות כאשר ארבע הקבוצות הראשונות מתחרות בפיינל פור והזוכה מעפילה לליגת העל. ושלוש האחרונות בטבלה בסיום הליגה נושרות לליגה הארצית. בעבר הליגה הייתה מחולקת לשתי טבלאות (צפון/דרום) בשני סיבובים של 11 משחקים. סיבוב של פלייאוף תחתון ועליון משולב, ובסיום הפלייאוף העליון, פיינל פור הטוב מ 3, שבסיומו שתי קבוצות עולות לליגת העל.
3 האחרונות בפלייאוף התחתון, יורדות לליגה הארצית.
בסיום עונת 2019/20 שהופסקה עקב משבר הקורנה הוקפאו היורדות לליגה הארצית והוחלט כי הראשונה בטבלה באותו הזמן הפועל גלבוע קרן תעפיל לליגת העל ולא יהיו יורדות מליגת העל, עקב כך עלו ארבעת הראשונות בליגה הארצית אל הליגה הלאומית (מלבד קבוצת אליצור נתניה ארצית שמחזיקה קבוצה גם בליגה הלאומית), אחת מכל מחוז והליגה הוגדלה ל-17 קבוצות לעונת 2020/21, עקב מגפת הקורנה הליגה לא נפתחה כסדרה ובסופו של דבר שונה מבנה הליגה פעם נוספת לצמד בתים אזורים בעלי 7 ו-8 קבוצות, הפועל גלבוע קרן שהכורזה כעולה לליגת העל ויתרה על העלייה ונשארה בליגה ומכבי רעננה הס, הפועל באר שבע אסא ואליצור חולון שרת ויתרו על מקומן בליגה.
הקבוצות > הקבוצות בליגה בעונת 2024/2025

בעונה זו הליגה כוללת 14 קבוצות:
| קבוצה | עיר | מאמן | אולם ביתי | מושבים |
| --- | --- | --- | --- | --- |
| אס"א ירושלים | ירושלים | אוהד גל | 	מרכז קוסל | 500 |
| אליצור נתניה | נתניה | רועי בן יהושע | אולם דוידי | 400 |
| הפועל באר שבע | באר שבע | שני פרידמן | אולם מקיף אמי"ת | 400 |
| עירוני נס ציונה | נס ציונה | אסי ולט | לב המושבה | 1,200 |
| בנות הרצליה | הרצליה | שרון זאבי | היובל | 1,250 |
| אליצור תל אביב | תל אביב | איתי נתיב | אולם מידטאון | 500 |
| מכבי רעננה | רעננה | לירון שרף | היכל אביב | 750 |
| הפועל עמק יזרעאל | קיבוץ גבת | ירדן עיבל | אולם קיבוץ גבת | 400 |
| הפועל מג'דל כרום | מג'דל כרום | חמודי מאנה | אולם תיכון מג'דל כרום | 300 |
| בני יהודה תל אביב | תל אביב | טל דוויק | בית דני | 600 |
| אליצור יבנה | יבנה | דניאלה ראובן | היכל הספורט רלף קליין | 930 |
| הפועל כאוכב | כאוכב | מסעוד חנון | אולם תיכון כאוכב | 300 |
| הפועל גלבוע מעיינות | עין חרוד מאוחד | ברק וינריב | פיס עין חרוד מאוחד | 300 |
| א.ס. רמת השרון גל | רמת השרון | אמיר מימרן | קריית יערים | 500 |
עולות ויורדות

| עונה | עולות לליגת העל | יורדות לליגה הלאומית | עולות מהליגה הארצית | יורדות אל הליגה הארצית |
| --- | --- | --- | --- | --- |
| 2019/20 | הפועל גלבוע קרן | אין יורדות | אליצור נתניה עירוני, הפועל באר שבע אסא, הפועל נצרת אורתודוקסי, אליצור חולון שרת | אין יורדות |
| 2018/19 | מכבי חיפה | אין יורדות | מכבי רעננה "הס" | מכבי תל כביר |
| 2017/18 | אין עולות | אין יורדות | אליצור יבנה | הפועל פתח תקווה |
| 2016/17 | בני יהודה | הפועל זיכרון/מעגן |  |  |
| 2015/16 | הפועל זיכרון/מעגן | אין יורדות |  |  |
הערות שוליים

↑  שיבוצי האיגוד לעונת 2020/21
↑  הקבוצות בכתב מחוק ויתרו על העלייה
↑  אלופת הליגה הלאומית הפועל ראשון לציון מחזיקה קבוצה בליגת העל ולכן לא יכולה להעפיל
שארל התם

שארל השלישי "התם" (בצרפתית: Charles III le Simple‏; 17 בספטמבר 879 – 7 באוקטובר 929) היה בן לשושלת הקארולינגים, ומלך פרנקיה המערבית מ-898 עד 922.
חייו

שארל נולד חמישה חודשים אחרי מות אביו, לואי השני מלך פרנקיה המערבית. ב-884, אחרי מות אחיו קרלומן, נמנע ממנו לרשת את הכתר, מאחר שאנשי הכנסייה והאצולה החליטו למסור את כתר ממלכת פרנקיה המערבית לשארל (בנו של הקיסר לואי מגרמניה), שמלך בשם שארל השלישי וכונה "השמן". אחרי ששארל "השמן" הודח מכתרו בנובמבר 887, הוכתר אודו רוזן פריז למלך פרנקיה המערבית (ב-פברואר 888), ושוב נמנע משארל "התם" לרשת את הכתר. ב-28 בינואר 893 הוכתר שארל "התם" למלך פרנקיה המערבית בכנסייה של העיר ריימס, אך רק לאחר מות המלך אודו (1 בינואר 898) זכה בכתר, ומלך בשם שארל השלישי (אותו הכינוי שהיה לשארל ה"שמן").
ממלכתו של שארל השלישי הייתה כמעט זהה בשטחה לצרפת של ימינו, מלבד העובדה שנאלץ למסור לנורמנים חבל ארץ בצפון צרפת (נורמנדיה). ב-911 חתם על הסכם עם רולו מנהיג הנורמנים שלפיו ויתר על העיר רואן ועל ערים אחרות בצפון צרפת שהיו כבר בידי הנורמנים. רולו ואנשיו ניאותו להתנצר והחלו לעבד את הקרקע, וכך הפכה נורמנדיה לדוכסות שבראשה עמד הדוכס רולו שהפך לוסאל של המלך, אך למעשה היה חופשי לחלוטין. המלך שארל "התם" מינה את הנורמנים לשומרי מבואותיה של פריז. הם חסמו את הנהר סן ומנעו פשיטות על העיר, אך המשיכו לפשוט על ערים אחרות. ב-911 בזזו את העיר שארטר, וב-919 פשטו על העיר אנז'ה.
ב-29 ביוני 922 מרדו האצילים בשארל, והמליכו תחתיו את רובר (אחיו של המלך אודו), שמלך בשם רובר הראשון. מקץ שנה שב שארל התם בראש צבא נורמני והתחולל קרב ליד העיר סואסון שבו נהרג המלך רובר הראשון. אך לבסוף נוצח שארל התם בקרב זה בידי איג הגדול (בנו של רובר הראשון), נתפס והושם בכלא במצודת טיירי שבעיר פרון (בחבל פיקרדי שבצפון צרפת). הכתר נמסר לראול מבורגונדיה בטקס שנערך ב-13 ביולי 923 בכנסייה של העיר סואסון. ב-929 מת שארל בכלא בפרון, ונקבר שם במנזר סן-פרסי.
חותמו של שארל התם
משפט גלגל העין

משפט גלגל העין, המיתרים האדומים הם באורך שווה
משפט גלגל העין הוא משפט בגאומטריה אוקלידית שמדבר על תכונה של זוג מעגלים זרים.
המשפט:
משפט גלגל העין התגלה ב-1960 על ידי המתמטיקאי הפרואני אנטוניו גוטיירז.
הערות שוליים

↑  Claudi Alsina, Roger B. Nelsen: Icons of Mathematics: An Exploration of Twenty Key Images. MAA, 2011, ISBN 978-0-88385-352-8, pp. 132–133
↑  David Acheson: The Wonder Book of Geometry. Oxford University Press, 2020, ISBN 9780198846383, pp. 141–142
מרשל וב

| --- | --- |

 לידה:  27 בנובמבר 1961 (בן 63) ארצות הברית
 מדינה:  ארצות הברית 
 כינוי:  Brad 
 השכלה:  אקדמיית חיל האוויר של ארצות הברית  אוניברסיטת טרוי  מכללת המלחמה הלאומית 
 השתייכות:  חיל האוויר של ארצות הברית
 תקופת הפעילות:  מ-1984
 דרגה:   לוטננט גנרל
 תפקידים בשירות
 מפקד להק המבצעים המיוחדים 352  מפקד כנף המבצעים המיוחדים הראשונה  מפקד חיל האוויר ה-23  מפקד המבצעים המיוחדים של פיקוד אירופה  מפקד המבצעים המיוחדים של נאט"ו  מפקד פיקוד המבצעים המיוחדים של חיל האוויר  מפקד פיקוד החינוך והאימונים של חיל האוויר של ארצות הברית
 עיטורים
   מדליית השירות המצוין של חיל האוויר   מדליית השירות העילאי של מחלקת ההגנה (3)  לגיון ההצטיינות (2)  צלב התעופה המצוינת   כוכב הארד (3)  מדליית האוויר (4)
 
מרשל וב (במדי חיל האוויר) בחדר המצב של הבית הלבן במהלך מבצע חנית נפטון
מרשל ברדלי "בראד" וב (באנגלית: Marshall Bradley "Brad" Webb ; נולד ב-27 בנובמבר 1961) הוא קצין בדימוס בדרגת לוטננט גנרל. בתפקידו האחרון שירת כמפקד פיקוד החינוך והאימונים של חיל האוויר של ארצות הברית.
ביוגרפיה

וב סיים ב-1984 את לימודיו באקדמיית חיל האוויר של ארצות הברית. הוכשר כטייס מסוקים ושירת כטייס בל UH-1 אירוקוי בטייסת החילוץ וההצלה 40. לאחר מכן עבר הסבה למסוקי MH-53H סופר סטאליון ושירת בטייסת המבצעים המיוחדים 20, וכן כטייס בכיר וקצין בטיחות בלהק המבצעים המיוחדים 352, כנף המבצעים המיוחדים של פיקוד אירופה שהוצבה בסאפוק שבאנגליה. ב-1996 היה מעורב במשימת החיפוש והחילוץ בעקבות התרסקות מטוס חיל האוויר של ארצות הברית בקרואטיה בו נספה בין היתר מזכיר המסחר של ארצות הברית רון בראון. על פועלו זכה בפרס צ'ייני (אנ') המוענק מדי שנה לטייס שהפגין את אומץ הלב הרב ביותר במשימה הומניטרית. באותה שנה סייע עם צוות מסוקו במבצע חילוץ הומניטרי של אלפי אזרחי מדינות שונות בעקבות הלחימה בליבריה.
לאחר לימודים במכללה לפיקוד ומטה של חיל האוויר ובמכללה לפיקוד ומטה של הכוחות המשולבים שירת במטה פיקוד המבצעים המיוחדים המשולבים ולאחר מכן כקצין מבצעים ומפקד טייסת המבצעים המיוחדים 20. למד במכללת המלחמה הלאומית ושירת במשרד תת-מזכיר ההגנה של ארצות הברית לענייני המזרח התיכון ודרום-מערב אסיה.
ביוני 2005 מונה למפקד להק המבצעים המיוחדים 352. ביולי 2007 מונה למפקד כנף המבצעים המיוחדים הראשונה, במסגרת זו פיקד על הכוח האווירי המשולב למבצעים מיוחדים בפיקוד מרכז שפעל בעיראק. בנובמבר 2008 מונה לעוזר מפקד פיקוד המבצעים המיוחדים של חיל האוויר.
באפריל 2009 מונה למפקד חיל האוויר ה-23 המשויך לפיקוד המבצעים המיוחדים. ביולי 2010 מונה לעוזרו של מפקד פיקוד המבצעים המיוחדים המשולבים. במהלך תפקידו היה מעורב ב"מבצע חנית נפטון" לחיסולו של אוסאמה בן לאדן, ותועד בתצלום "חדר המצב" כשהוא בסמוך לנשיא ארצות הברית ברק אובמה. ביולי 2012 מונה לראש ענף תכנון ואמצעים בפיקוד המבצעים המיוחדים של חיל האוויר.
ביולי 2013 מונה למפקד המבצעים המיוחדים של פיקוד אירופה וקודם לדרגת מייג'ור גנרל. באוגוסט 2014 קודם לדרגת לוטננט גנרל ומונה למפקד מפקדת המבצעים המיוחדים של נאט"ו. ביולי 2016 במקומו מונה קולין קילריין והוא מונה למפקד פיקוד המבצעים המיוחדים של חיל האוויר. ביולי 2019 מונה למפקד פיקוד החינוך והאימונים של חיל האוויר של ארצות הברית. הוא שירת בתפקיד עד פרישתו במאי 2022.
במהלך שירותו צבר מעל 3,700 שעות טיסה מהם 117 שעות טיסה מבצעיות, על מסוקי MH-53H/J/M, מסוקי בל UH-1 אירוקוי, מסוק-מטוס CV-22B, מטוסי ‏לוקהיד MC-130H, ו-MC-130P.
וב בעל תואר ראשון בביולוגיה מאקדמיית חיל האוויר בקולורדו, תואר שני ביחסים בינלאומיים מאוניברסיטת המדינה טרוי באלבמה ותואר שני באסטרטגיית ביטחון לאומי ממכללת המלחמה הלאומית.
הערות שוליים

↑  AETC welcomes new commander, אתר חיל האוויר האמריקאי, 26 ביולי 2019
משפחת ג'ומאייל

משפחת ג'ומאייל (בערבית: الجميٌل) היא משפחה מרונית בולטת שמוצאה מהעיירה בְּכַּפְיָא (אנ') בלבנון. משפחת ג'ומאייל בעלת תפקיד מרכזי בעדה המרונית משנת 1540.
המשפחה מילאה תפקיד משמעותי בהיסטוריה הפוליטית של לבנון. בן המשפחה, פייר ג'ומאייל, הקים את מפלגת הפלנגות (מפלגת הכתאיב) בשנת 1936 תחת הסיסמה: "אלוהים, משפחה, מדינה". מאז המשפחה מזוהה עם המפלגה, ורבים מבני המשפחה מילאו את שורותיה. משפחת ג'ומאייל הייתה מהכוחות המרכזיים שעיצבו את הפוליטיקה הלבנונית של המאה ה-20 וה-21, בעיקר בזכות השפעתם בקרב הנוצרים המארונים ותפקידם במלחמת האזרחים הלבנונית (1975–1990). המשפחה זכתה לביקורת בשל קשריה עם ישראל במהלך המלחמה, והשתתפותה בעימותים בין עדתיים.
רקע

מקור משפחת ג'ומאייל מאזור אלְ־מַתַן (אנ') שבמחוז הר הלבנון, בלב הרי השוף, אזור המזוהה עם קהילות נוצריות מארוניות בלבנון. היא ביססה את מעמדה הפוליטי והחברתי לאורך הדורות כחלק ממארג הכוחות שניהלו את הפוליטיקה הלבנונית המבוססת על מערכת עדתית. מערכת זו מעניקה למנהיגים של קהילות דתיות תפקידים חשובים בשלטון על פי מכסות עדתיות. משפחת ג'ומאייל תרמה לעיצוב הזהות הלאומית הלבנונית. המשפחה מייצגת את האליטה הנוצרית שראתה בלבנון מדינה עצמאית, בעלת אופי מערבי במובנים מסוימים, עם חיבור לתרבות האירופית, במיוחד הצרפתית. היא קידמה חינוך, תרבות, ודיפלומטיה שיחזקו את מעמד הנוצרים בלבנון ואת מקומה של המדינה בזירה הבינלאומית.
משפחת ג'ומאייל מזוהה באופן מסורתי עם הימין הלבנוני ועם תנועת הפלנגות הנוצריות (כיום מפלגת הכתאיב). תנועה זו שמה דגש על הלאומיות הלבנונית, שמירת זהות המדינה כרב-עדתית תוך מתן דגש מיוחד למעמד הנוצרים, ועמידה כנגד השפעות חיצוניות כמו האידאולוגיה הפאן-ערבית או המעורבות הסורית והאיראנית בלבנון. המשפחה הפכה לסמל ליכולות פוליטיות, גיוס המונים, ועמידה בלב עימותים מרכזיים, כמו מלחמת האזרחים הלבנונית (1975–1990). במקביל, היא ניהלה קשרים אזוריים ובינלאומיים מעוררי מחלוקות, כמו קשריה עם ישראל בתקופת מלחמת האזרחים.
בני משפחה

פיליפ ג'ומאייל (1740–1796) – פטריארך מרוני בשנים 1795–1796.
סזאר ג'ומאייל (1898–1958) – צייר לבנוני נודע, הקים את האקדמיה הלבנונית לאמנויות.
פייר ג'ומאייל (1905-1984) – רוקח ופוליטיקאי לבנוני, מייסד מפלגת הפלנגות
מוריס ג'ומאייל (1910–1970) – אינטלקטואל וחבר פרלמנט מטעם מפלגת הפלנגות, בן-דוד של פייר ג'ומאייל.
אמין ג'ומאייל (נולד ב-1942) – נשיא לבנון בשנים 1982–1988, בנו הגדול של פייר ג'ומאייל.
ג'ויס ג'ומאייל – אשתו של אמין ג'ומאייל ואמם של סאמי ופייר המנוח.
פייר אמין ג'ומאייל (1972–2006) – פוליטיקאי לבנוני, נרצח בעת שכיהן כשר התעשייה בממשלת לבנון, בנו של אמין ג'ומאייל.
סאמי ג'ומאייל (נולד ב-1980) – פוליטיקאי לבנוני, בנו של אמין ג'ומאייל ואחיו של פייר אמין ג'ומאייל.
בשיר ג'ומאייל – נשיא לבנון לזמן קצר, עד להירצחו, בשנת 1982. בנו הצעיר של פייר ג'ומאייל.
סולנג' ג'ומאייל – חברת פרלמנט משנת 2005, חברה בקורנת שהוואן, אשתו של בשיר ג'ומאייל ולשעבר הגברת הראשונה של לבנון.
נדים ג'ומאייל (נולד ב-1982) – פוליטיקאי לבנוני, בנו של בשיר ג'ומאייל.
אנדרטה לשייח' פייר ג'ומאייל, בכפר בכפיא, לבנון
Don't Stop the Music

Don't Stop the Music (בעברית: אל תעצור את המוזיקה) הוא שיר של הזמרת ריהאנה שיצא לאור ב-7 בספטמבר 2007 כסינגל הרביעי מאלבום האולפן השלישי של ריהאנה, Good Girl Gone Bad. השיר נכתב על ידי טוואנה דבני והמפיקים סטארגייט בתוספת קרדיט של מייקל ג'קסון בגלל השורה "Mama-say, mama-sa, ma-ma-ko-ssa" שנלקחה מתוך השיר של הזמר "'Wanna Be Startin' Somethin". השיר הוא שיר דאנס בשילוב של מוזיקת היפ-הופ.
מבקרי מוזיקה רבים שיבחו את הסימפול משירו של ג'קסון ואף היה מועמד לפרס גראמי בקטגוריית "הקלטת הדאנס הטובה ביותר". השיר זכה להצלחה אדירה בעולם כאשר הגיע למקום הראשון ב-9 מדינות ביניהם אוסטרליה, צרפת וגרמניה. בבריטניה השיר הגיע למקום ה-4 וזכה לקבל מעמד זהב. בארצות הברית השיר הגיע למקום ה-3 ולמקום הראשון במצעד שירי הדאנס ובנוסף הגיע למעמד פלטינה משולשת במדינה עם מכירות של 3.7 מיליון עותקים.
אנתוני מנדלר צילם את הקליפ לשיר אשר צולם בפראג ובו נראית ריהאנה וחבריה מתנגבים למועדון סודי אשר נמצא בחלק אחורי של חנות ממתקים. על מנת לקדם את השיר ביצעה אותו הזמרת בטקס פרסי ה-NRJ של 2008 ובנוסף בכל ארבעת סיבובי ההופעות הבין לאומיים הראשנים שלה. האגודה האמריקאית של מלחינים, סופרים ומוציאים לאור (ASCAP) הגדירה אותו כאחד השירים המבוצעים ביותר של 2009. השיר זכה לגרסת כיסוי על ידי הזמר האנגלי ג'יימי קולום אשר הוציא את השיר כסינגל השני מתוך אלבומו The Pursuit בשנת 2009.
פיתוח ושחרור

השיר נכתב הופק על ידי הצמד סטארגייט בעזרתם של טים סטורג'ס ופיליפ ראמוס ונכתב בשיתוף עם טוואנה דבני. גם מייקל ג'קסון קיבל קרדיט על הכתיבה של השיר בגלל השורה "Mama-say, mama-sa, ma-ma-ko-ssa" שנלקחה מתוך השיר של הזמר "Wanna Be Startin' Somethin'". השיר הקולט באולפני הסוללה בניו יורק ובאולפני ווסטלייק בלוס אנג'לס על ידי מייקל ס אריקסן ואל המברגר. בנוסף סטארגייט גם היו המפיקים הווקלים של השיר וסיפקו לו את המכשור המתאים בעוד פיל טאן וג'וש הוקקירק היו אחראים על המיקסינג.
השיר יצא לאור ב-7 בספטמבר 2007, כסינגל הרביעי מאלבומה השלישי. חודש לפני יציאתו הושקו לו 2 רמיקסים נוספים להורדה דיגיטלית בקנדה וארצות הברית. בתאריך יציאת השיר, השיר שוחרר להורדה דיגיטלית אך כ-EP הכולל גרסת רמיקס, גרסה אינסטרומנטלית וגרסת האלבום של השיר. ה-EP שוחרר ל-iTunes של כמה מדינות ביניהם אוסטרליה, ספרד וניו זילנד. בגרמניה ה-EP שוחרר על גבי דיסק הכולל את הקליפ הרשמי של השיר. חודש לאחר מכן הוא שוחרר בגרסה הפיזית שלו גם בצרפת. ב-15 בינואר 2008 השיר נשלח לתחנות הרדיו העכשוויות בארצות הברית ולתחנות הקצביות שבוע לאחר מכן. ב-14 במאי של אותה שנה שוחררו 9 רמיקסים נוספים של השיר לחנויות הדיגיטליות בין היתר באוסטרליה, ספרד וניו זילנד.
בחודש פברואר 2009 הגיש הזמר מאנו דיבאנגו תביעה נגד שני השירים בטענה שהשורה הזו נלקחה משירו "Soul Makossa" ללא רשותו. ג'קסון אכן הודה כי הוא לקח את השורה הזו מתוך השיר. בנוסף הסתבר כי כאשר ריהאנה ביקשה רשות מג'קסון לסמפל את השורה הזו בשיר ג'קסון אישר את הבקשה אך מבלי לתאם אותה עם דיבאנגו. פרקליטי הזמר הגישו תביעה תמורת חצי מיליון אירו וביקש כי חברות התקליטים Sony BMG, EMI ו-Warner Music לא יקבלו הכנסות מהשיר עד שהעניין ייפתר אך הבקשה נדחתה. שנה קודם לכן דיבאנגו דרש מהמערכת המשפטית בצרפת כי הוא יקבל קרדיט ב-Don't Stop the Music אך לבסוף הוא החליט לוותר על התביעה ובכך ויתר על זכותו המוסרית לקבל פיצויים נוספים.
הרכב מוזיקלי

השיר הוא שיר דאנס באורך של 4 דקות ו-27 שניות שנכתב במפתח F♯ עם קצב של 123 ביטים לדקה וקולה של ריהאנה בשיר נע בין התווים F♯3 ל-A4. השיר משלב בתוכו גם היפ-הופ ובס כבד ובנוסף משלב גם סמפול של השיר Wanna Be Startin' Somethin' של מייקל ג'קסון כאשר השורה "Mama-say, mama-sa, ma-ma-ko-ssa" מסומפלת בתוכו.
סאל סינקומני ממגזין "Slant" תיאר את השיר כ"תחושה קופצנית שדומה לשירה SOS משנת 2006." על פי פרייזר מקאלפיין מתוך הבלוג של BBC Chart "השירה של ריהאנה בשיר נשמעת כמו הקלטה שמיודעת למישהו אחר ואז הוא הולך לחובב נמרץ של פופ אפל, כהה וקלאסי". בנוסף הוא השווה את השיר לשיר "Try Again" של הזמרת אליה ולשירה "La Isla Bonita" של מדונה ולסגנון השירים של אריק פרידץ. לאחר שחרור שירה Only Girl (In the World) רבים ממבקרי המוזיקה השוו את ההרכב המוזיקלי של שני השירים.
הצלחה מסחרית

השיר זכה להצלחה ענקית בארצות הברית כשאר הגיע בשיאו למקום השלישי במצעד והפך לשיר הרביעי של ריהאנה שמגיע לחמישייה הפותחת במדינה, לשיר השביעי שלה שמגיע לעשירייה הפותחת ולשיר השמיני שלה שמגיע לעשרים העליונים. במצעד שירי הדאנס של ארצות הברית השיר הגיע למקום הראשון והפך לשיר השישי של ריהאנה לעשות זאת. בנוסף השיר הגיע גם למקום השני במצעד שירי הפופ אך רק למקום ה-74 במצעד שירי ההיפ-הופ והR&B. נכון ליוני 2015 השיר מכר 3.7 עותקים בארצות הבירת ובכך הגיע למעמד פלטינה משולשת. גם בקנדה השיר זכה להצלחה רבה מאוד כאשר הגיע למקום השני במדינה ונהיה לשיר החמישי של ריהאנה להגיע לחמישייה הפותחת במדינה ובנוסף שהה 52 שבועות במצעד.
באוסטרליה השיר הגיע בבכורה למקום ה-24 ולאחר 3 שבועות בלבד הגיע למקום הראשון שם נשאר 4 שבועות ובכך זה היה לשיר השלישי של ריהאנה שמגיע למקום הראשון במדינה. הצלחתו הרבה במדינה הביאה לכך שבמצעד השנתי של אוסטרליה לשנת 2008 השיר הגיע למקום ה-12. בשנת 2015 השיר הצליח להגיע למעמד פלטינה מחומשת במדינה עם מכירות של 350 אלף עותקים. בניו זילנד השיר הגיע בבכורה למקום ה-31 ולאחר 4 שבועות כבר הגיע למקום השלישי ושהה 22 שבועות במצעד. בנוסף הצליח להגיע למעמד זהב במדינה באפריל 2008 עם מכירות של 7,500 עותקים.
בבריטניה השיר הגיע בבכורה למקום ה-88 ולאחר 7 שבועות הגיע למקום הרביעי. ביוני 2013 הוא אושר שהגיע למעמד זהב עם מכירות של 400 אלף עותקים. במצעד השנתי של 2008 השיר הגיע למקום ה-24 במדינה. בצרפת השיר הגיע למקום הראשון ובכך הפך לשיר הראשון שלה להגיע למקום הראשון במדינה, שם נשאר במשך שבועיים ושהה בסך הכל 34 שבועות בתרשים. בגרמניה השיר הגיע בבכורה למקום השני ולאחר שבועיים הגיע למקום הראשון והגיע למעמד זהב במדינה עם מכירות של 100 אלף עותקים. בשווייץ השיר הגיע למקום הראשון במשך 5 שבועות. בנוסף השיר זכה להצלחה גם באוסטריה, בלגיה, הונגריה, והולנד שם גם הגיע למקום הראשון. בספרד זכה השיר להצלחה רבה, ואף הפך לאחד מהשירים הנמכרים ביותר שם.
קליפ

הקליפ לשיר בוים על ידי אנתוני מנדלר אשר שימש הבמאי הקבוע של ריהאנה בקליפים שלה וצולם במועדון לילה בפראג. הקליפ שוחרר לראשונה ב-26 ביולי 2007 דרך iTunes.
הקליפ נפתח בריהאנה ושתי חברות נוספות מסגיעות במונית למועדון לילה. הם מגיעים קודם כל לחנות ממתקים שם הם מתגנבים למועדון דרך פתח אחורי בחנות. לאחר מכן השיר מתחיל וריהאנה נראית בשירותים של המועדון מתאפרת ומתלבשת. לאחר מכן היא יורדת במדרגות אל עבר רחבת הריקודים ומתחילה לרקוד עם שאר האנשים במועדון. במקביל נראות סצנות נוספות של ריהאנה שרה את השיר כשהיא עומדת מאחורי קיר ירוק וסצנה נוספת בה היא יושבת בחדר אחר במועדון עם קבוצה של אנשים.
הופעות חיות

על מנת לקדם את השיר ריהאנה הופיעה איתו ב-NRJ Music Awards בינואר 2008. בטקס פרסי הגראמי ה-50 היא ביצעה את השיר ביחד עם השיר "Umbrella" עם להקת הפאנק האמריקאית The Time. ביוני 2008 היא לקחה חלק בסדרת ההופעות של ה-BBC שם הופיעה עם השיר ביחד עם שני שירים נוספים. לאחר שחרור אלבומה הרביעי ב-2009, הופיעה ריהאנה בהופעה בחסות נוקיה בלונדון שם הופיעה עם השיר לצד שירים מאלבומה החדש ולהיטים אחרים. בדצמבר 2009 הופיעה בסדרת ההופעות האורבניות של MySpace Music שם גם ביצעה את השיר לצד חומרים חדשים ושירים ישנים יותר.
בפברואר 2010 הופיעה עם השיר בתוכנית של אלן דג'נרס ביחד עם השיר "Hard". במרץ של אותה שנה הופיעה בטקס Kids' Choice Awards, שם הופיעה עם השיר ביחד עם השירים "Hard" ו-"Rude Boy". במאי 2012 הופיעה בפסטיבל Radio 1's Hackney Weekend, שם ביצעה בחלק מרשימת השירים של המופע גם את השיר. בטקס ה-VMA של 2016 היא ביצעה את השיר כחלק ממחרוזת להיטים אותה ביצעה בהופעה. בנוסף ריהאנה ביצעה את השיר בכל ארבעת סיבובי ההופעות הבין לאומיים הראשונים שלה.
גרסאות כיסוי

בשנת 2011 הצמד המוזיקלי The Bird and the Bee ביצעו גרסת כיסוי לשיר ופרסמו אותו ב-SoundCloud. הלהקה האסייתית Girls' Generation ביצעה גם היא גרסת כיסוי לשיר במהלך סיבוב ההופעות שלהן ב-2011. בעונה הראשונה של התוכנית אקס פקטור בארצות הברית המתמודד
פיליפ לומאקס ביצע גרסת כיסוי לשיר בשלב בתי השופטים. בנוסף השיר בוצע גם בסרט פיץ' פרפקט ונכלל בפסקול של הסרט.
קרדיטים

כתיבה - סטארגייט, טאוונה דבני, מייקל ג'קסון
הפקה - סטארגייט
עוזרי הפקה - טים סטורג'ס, פיליפ ראמוס
הפקה קולית - סטארגייט
הקלטה - מייקל אס. אריקסן, אל המברגר
מיקסינג - פיל טאן
עוזר מיקסינג - ג'וש הוקקירק
מכשור - סטארגייט
מיקומי שיא

הסינגל זכה להצלחה רבה ברחבי העולם, ובשיאו הצליח להיכנס למקום ה-3 במצעד הבילבורד הוט 100.
|   ‏‏‏  מצעדים ודירוגים (2007-16)> מדינה |   ‏‏‏  מצעדים ודירוגים (2007-16)> מצעד |   ‏‏‏  מצעדים ודירוגים (2007-16)> מיקום שיא |   ‏‏‏  מצעדים ודירוגים (2007-16)>  |
| --- | --- | --- | --- |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | 1 |  |
|  אירופה | אירופה הוט 100 | 1 |  |
|  איטליה | מצעד הסינגלים האיטלקי | 2 |  |
|  אירלנד | מצעד הסינגלים האירי | 6 |  |
|  ארצות הברית | בילבורד הוט 100 | 3 |  |
|  ארצות הברית | מצעד שירי הדאנס (בילבורד) | 1 |  |
|  ארצות הברית | מצעד שירי הפופ (בילבורד) | 2 |  |
|  ארצות הברית | מצעד שירי הפופ למבוגרים (בילבורד) | 27 |  |
|  גרמניה | GfK – טופ 100 | 1 |  |
|  דנמרק | היטליסטן | 4 |  |
|  הולנד | מצעד 40 הסינגלים ההולנדיים | 1 |  |
|  הונגריה | Rádiós Top 40 | 1 |  |
|  הממלכה המאוחדת | מצעד הסינגלים הבריטי | 4 |  |
|  ולוניה | אולטראטופ 40 | 1 |  |
|  נורווגיה | VG-lista | 1 |  |
|  ניו זילנד | המצעד הניו זילנדי הרשמי | 1 |  |
|  סלובקיה | ČNS IFPI | 2 |  |
|  ספרד | PROMUSICAE | 1 |  |
|  פולין | ZPAV | 98 |  |
|  פורטוגל | מצעד הסינגלים הפורטוגזי | 5 |  |
|  פינלנד | המצעדים הפיניים הרשמיים | 3 צ'כיה=2 |  |
|  פלנדריה | אולטראטופ 50 | 1 |  |
|  צרפת | SNEP | 1 |  |
|  קנדה | קנדה הוט 100 | 2 |  |
|  רומניה | מצעד השירים הרומני | 3 |  |
|  שווייץ | המצעד השווייצרי | 1 |  |
|   ‏‏‏  מצעדי סוף שנה (2007)> מדינה |   ‏‏‏  מצעדי סוף שנה (2007)> מצעד |   ‏‏‏  מצעדי סוף שנה (2007)> מיקום שיא |   ‏‏‏  מצעדי סוף שנה (2007)>  |
| --- | --- | --- | --- |
|  אוסטריה | Ö3 אוסטריה טופ 40‏ | 15 |  |
|  גרמניה | GfK – טופ 100 | 12 |  |
|  ולוניה | אולטראטופ 40 | 39 |  |
|  פלנדריה | אולטראטופ 50 | 14 |  |
|  שווייץ | המצעד השווייצרי | 10 |  |
|   ‏‏‏  מצעדי סוף שנה (2008)> מדינה |   ‏‏‏  מצעדי סוף שנה (2008)> מצעד |   ‏‏‏  מצעדי סוף שנה (2008)> מיקום שיא |   ‏‏‏  מצעדי סוף שנה (2008)>  |
| --- | --- | --- | --- |
|  אוסטרליה | מצעד הסינגלים האוסטרלי | 12 |  |
|  ארצות הברית | בילבורד הוט 100 | 17 |  |
|  גרמניה | GfK – טופ 100 | 38 |  |
|  הממלכה המאוחדת | מצעד הסינגלים הבריטי | 24 |  |
|  ולוניה | אולטראטופ 40 | 2 |  |
|  ספרד | PROMUSICAE | 1 |  |
|  פלנדריה | אולטראטופ 50 | 4 |  |
|  קנדה | קנדה הוט 100 | 10 |  |
|  שוודיה | סוורייטופליסטן | 39 |  |
|  שווייץ | המצעד השווייצרי | 20 |  |
|   ‏‏‏  מצעדי עשור (2000-09)> מדינה |   ‏‏‏  מצעדי עשור (2000-09)> מצעד |   ‏‏‏  מצעדי עשור (2000-09)> מיקום שיא |   ‏‏‏  מצעדי עשור (2000-09)>  |
| --- | --- | --- | --- |
|  אוסטרליה | מצעד הסינגלים האוסטרלי | 60 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה ×5 | 350,000 |
| בלגיה (BEA) | פלטינה | 50,000 |
| ברזיל (Pro-Música Brasil) | פלטינה | 60,000 |
| דנמרק (IFPI Danmark) | פלטינה | 15,000 |
| פינלנד (Musiikkituottajat) | זהב | 6,194 |
| גרמניה (BVMI) | זהב ×5 | 750,000 |
| איטליה (FIMI) | פלטינה | 100,000 |
| ניו זילנד (RMNZ) | פלטינה | 15,000 |
| ספרד (PROMUSICAE) | פלטינה ×6 | 120,000 |
| שוודיה (GLF) | פלטינה | 20,000 |
| הממלכה המאוחדת (BPI) | פלטינה ×2 | 1,200,000 |
| ארצות הברית (RIAA) | פלטינה ×6 | 6,000,000 |
היסטוריית יציאות לאור

| מדינה | תאריך | פורמט | חברת תקליטים |
| --- | --- | --- | --- |
| קנדה | 7 באוגוסט 2007 | רמיקסים שיווקיים | דאף ג'אם |
| ארצות הברית | 7 באוגוסט 2007 | רמיקסים שיווקיים | דאף ג'אם |
| אוסטרליה | September 7, 2007 | EP | דאף ג'אם |
| אוסטריה | September 7, 2007 | EP | דאף ג'אם |
| גרמניה | September 7, 2007 |  |  |
| גרמניה | September 7, 2007 | דיסק | יוניברסל מיוזיק גרופ |
| איטליה | September 7, 2007 | EP | דאף ג'אם |
| הולנד | September 7, 2007 | EP | דאף ג'אם |
| ניו זילנד | September 7, 2007 | EP | דאף ג'אם |
| נורווגיה | September 7, 2007 | EP | דאף ג'אם |
| ספרד | September 7, 2007 | EP | דאף ג'אם |
| France | 22 באוקטובר 2007 | דיסק | יוניברסל מיוזיק גרופ |
| ארצות הברית | 15 בינואר 2008 | רדיו עכשווי | דאף ג'אם |
| ארצות הברית | 22 בינואר 2008 | רדיו קצבי | דאף ג'אם |
| הממלכה המאוחדת | 4 בפברואר 2008 | דיסק | מרקורי |
| אוסטרליה | 14 במאי 2008 | רמיקסים להורדה דיגיטלית | דאף ג'אם |
| דנמרק | 14 במאי 2008 | רמיקסים להורדה דיגיטלית | דאף ג'אם |
| פינלנד | 14 במאי 2008 | רמיקסים להורדה דיגיטלית | דאף ג'אם |
| צרפת | 14 במאי 2008 | רמיקסים להורדה דיגיטלית | דאף ג'אם |
| גרמניה | 14 במאי 2008 | רמיקסים להורדה דיגיטלית | דאף ג'אם |
| הולנד | 14 במאי 2008 | רמיקסים להורדה דיגיטלית | דאף ג'אם |
| ניו זילנד | 14 במאי 2008 | רמיקסים להורדה דיגיטלית | דאף ג'אם |
| נורווגיה | 14 במאי 2008 | רמיקסים להורדה דיגיטלית | דאף ג'אם |
| ספרד | 14 במאי 2008 | רמיקסים להורדה דיגיטלית | דאף ג'אם |